TULTA JERUSALEMISTA
Shalom, rakkaat ystävät! Mukava liittyä seuraanne!
Tänään puhun tärkeästä aiheesta, uskosta.
Jeshua sanoi opetuslapsilleen: "Pitäkää usko Jumalaan."
Meille on tärkeää ottaa se usko vastaan.
Paavali sanoi Roomalaiskirjeen luvussa 10, -
että usko tulee kuulemisesta, ja kuuleminen Jumalan Sanasta.
Uskon siemen kylvetään sydämeemme -
kuullessamme evankeliumin.
Kuulemme, että Jeshua on Herra, Jumalan Poika, -
ja että Hän kuoli ristillä ja nousi kolmantena päivänä kuolleista.
Jumala antaa meille armon uskoa siihen.
Niin saamme uskon siemenen, joka on kuin sinapinsiemen.
Sitten sen täytyy kasvaa.
"Pitäkää usko Jumalaan."
Niin ei sanonut joku profeetta, opettaja tai pastori, -
vaan Jeshua Messias, -
kirkkauden Herra itse.
Meidän on ennen kaikkea uskottava Jumalan evankeliumiin, -
että meissä olisi usko Jumalaan.
Meidän on siis otettava vastaan Jumalan evankeliumi, -
niin saamme uskon Jumalaan.
Luetaanpa siitä Heprealaiskirjeen luvusta 11.
Voisin siteerata sitä ulkoa, -
mutta on tärkeää nähdä, mitä Paavali tarkkaan ottaen kirjoitti.
Uskon, että Paavali kirjoitti sen.
Hepr. 11:1: "Mutta usko on luja luottamus siihen, mitä toivotaan, -
ojentautuminen sen mukaan, mikä ei näy."
Emme ole koskaan fyysisesti nähneet sitä maan päällä, -
mutta uskomme lujasti siihen, mitä toivomme.
Usko ja toivo toimivat yhdessä.
Usko toimii yhdessä myös rakkauden kanssa.
Sama apostoli kirjoitti Galatalaiskirjeen.
Siinä hän sanoo, että usko vaikuttaa rakkauden kautta.
Korinttolaiskirjeessä Paavali sanoo, -
että usko, toivo ja rakkaus toimivat yhdessä.
"Mutta usko on luja luottamus siihen, mitä toivotaan, -
ojentautuminen sen mukaan, mikä ei näy.
Sillä sen kautta saivat vanhat todistuksen."
Se tarkoittaa uskon isiä.
"Uskon kautta me ymmärrämme, -
että maailma on rakennettu Jumalan sanalla, -
niin että se, mikä nähdään, ei ole syntynyt näkyväisestä."
Uskon kautta otamme vastaan sen, mitä Jumala on luonut.
Ennen se oli näkymätöntä, mutta nyt näemme sen.
Kaiken sen, mitä tarvitsemme, -
saamme vain uskon kautta.
Jeshua opetti, että "kaikki, mitä te rukoilette ja anotte, -
uskokaa saaneenne..." Huomatkaa tämä uskon periaate!
"...niin se on teille tuleva."
Jo rukoillessasi usko, että olet saanut sen!
Et voi rukoillessasi epäröidä, saisitkohan sen ehkä vai et.
2. Kor. 1:20: -
että kaikki Jumalan lupaukset ovat Jeshuassa "on" ja "amen".
Tänään haluan puhua tietystä Markuksen evankeliumin kohdasta.
Tämä oli vain sen valmistelua.
Mark. 5:25.
Se kertoo naisesta, joka parani uskonsa kautta.
"Ja siellä oli nainen, -
joka oli sairastanut verenjuoksua kaksitoista vuotta -
ja paljon kärsinyt monen lääkärin käsissä -
ja kuluttanut kaiken omaisuutensa saamatta mitään apua, -
pikemminkin käyden huonommaksi. Tämä oli kuullut Jeesuksesta -
ja tuli kansanjoukossa takaapäin ja koski hänen vaippaansa; -
sillä hän sanoi: 'Kunhan vain saan koskettaa edes hänen vaatteitaan, -
niin tulen terveeksi'. Ja heti hänen verensä lähde kuivui, -
ja hän tunsi ruumiissansa, että oli parantunut vaivastaan.
Ja heti kun Jeesus itsessään tunsi, että voimaa oli hänestä lähtenyt, -
kääntyi hän väkijoukossa ja sanoi: 'Kuka koski minun vaatteisiini?'
Niin hänen opetuslapsensa sanoivat hänelle: -
'Sinä näet kansanjoukon tungeskelevan ympärilläsi -
ja sanot: 'Kuka minuun koski?''
Mutta hän katseli ympärilleen nähdäksensä, kuka sen oli tehnyt.
Niin nainen pelkäsi ja vapisi, koska hän tiesi, mitä hänelle oli tapahtunut,
ja tuli ja lankesi maahan hänen eteensä -
ja sanoi hänelle koko totuuden. Mutta Jeesus sanoi hänelle: -
'Tyttäreni, sinun uskosi on tehnyt sinut terveeksi.
Mene rauhaan ja ole terve vaivastasi.'"
Tämä mielenkiintoinen kertomus opettaa meille ainakin viisi asiaa.
Ensinnäkin hän kärsi kaksitoista vuotta.
Hän kävi lääkäreiden luona, mutta he eivät voineet auttaa häntä.
Sairaus vain paheni.
Nainen kulutti siihen kaiken omaisuutensa.
Lopulta hän ei ollut vain sairas, vaan myös köyhä.
Ongelmat vain kasvoivat.
"Tämä oli kuullut Jeesuksesta..."
Mistä hänen uskonsa tuli?
Kuulemisesta, ja kuuleminen Jumalan Sanasta.
Ensimmäinen asia, joka meidän on tehtävä: kuulla.
Se on ensimmäinen Israelin kansan saama käsky: -
"Kuule, Israel!"
Kun Jumala nuhtelee kansaansa Israelia, -
syynä ei yleensä ole heidän tekonsa, -
vaan se, että he eivät kuulleet Hänen ääntään.
"Kuule, Israel! Herra, meidän Jumalamme, Herra on yksi."
"Tämä oli kuullut Jeesuksesta..." Hän ensinnäkin kuuli.
Usko tulee kuulemisesta, ja kuuleminen Jumalan Sanasta.
Meidän on myös kiinnitettävä huomiota siihen, mitä kuulemme.
Millä mitalla me sitä mittaamme?
On tärkeää, että kuulemme nimenomaan Jumalan Sanaa, -
jotta uskoisimme.
Jotta uskomme kasvaisi, -
meidän on kuultava Jumalan Sanaa uudelleen ja uudelleen.
Sana menee sydämeemme ja antaa meille uskon Jumalaan.
Se usko jatkaa kasvuaan, jos jatkamme kuulemista.
Nytkin kuulette Jumalan Sanaa, koska opetan teille evankeliumia.
Niin uskonne kasvaa, ja voitte ottaa vastaan sen ihmeen, -
jonka Jumala on aikoja sitten teille valmistanut.
"Tämä oli kuullut Jeesuksesta -
ja tuli kansanjoukossa takaapäin ja koski hänen vaippaansa..."
Mutta mitä hän teki ennen sitä?
"...sillä hän sanoi: 'Kunhan vain saan koskettaa edes hänen vaatteitaan, -
niin tulen terveeksi'."
Meidän on kuultava korvillamme ja otettava vastaan sydämellämme.
Ei niin, että se menee yhdestä korvasta sisään ja toisesta ulos.
"Jos kuulemalla kuulet..." -
kuten 5. Moos. 28:1:ssä sanotaan (alkutekstin mukaan).
Se tarkoittaa kuulemista niin, että se myös otetaan vastaan.
Kuulet sen korvillasi ja otat sen sydämeesi.
Sitten hän sanoi: "Kunhan vain saan koskettaa edes hänen vaatteitaan, -
niin tulen terveeksi."
Miksi on tärkeää sanoa se?
Kun olet kuullut, jokin muuttuu sisälläsi.
Sisälläsi alkaa liikkua, ja usko alkaa toimia.
Kun ilmaiset sen suulla, kuulet sen jälleen.
Se on ensimmäinen asia.
Toiseksi ilmapiiri muuttuu siitä, mitä sanot.
Muutat sanoillasi ympäristöäsi.
Ilma ympärilläsi ikään kuin reagoi sanoihisi.
Nainen siis kuuli, otti sen vastaan ja sanoi sen.
Kuuli, otti vastaan ja puhui.
Hän meni ja kosketti Jeshuaa.
Kuuli ja otti vastaan, -
puhui, -
ja teki tekonsa.
Usko ilman tekoja on kuollut kuin ruumis ilman henkeä.
Hänen omat sanansa vahvistivat hänen uskoaan niin että hän teki sen.
Koska hän vuoti verta, hän ei olisi saanut koskea Jeshuaan.
Tooran mukaan hän ei ensinnäkään olisi saanut lähestyä miestä, -
ei varsinkaan rabbia, sillä Jeshuaa kunnioitettiin rabbina.
Ja siellä oli paljon väkeä.
Nainen oli turhaan tuhlannut omaisuutensa moniin lääkäreihin.
Hänellä oli montakin syytä olla menemättä sinne, mutta hän meni.
Hän meni ja kosketti Jeshuan vaatteita.
Erään käännöksen mukaan hän kosketti viitan tupsua, tsitsitiä.
Rukousviitta, tallit, pannaan päälle, mutta tsitsit vaatteiden alle.
Se oli siis sisäinen asia.
Usko koskettaa Herran sisintä, Hänen sydäntään.
Hepr. 11:6: "Mutta ilman uskoa on mahdoton olla otollinen; -
sillä sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät."
Voimallisia sanoja!
Mitä sitten tapahtui?
"Ja heti kun Jeesus itsessään tunsi, että voimaa oli hänestä lähtenyt..."
Hän alkoi kysellä.
Opetuslapset huomauttivat, -
että siellä oli paljon väkeä.
Jeshua kuitenkin tiesi, että joku koski häneen eri lailla, uskossa.
Sitä tapahtuu vieläkin.
Jeshua sanoi, ettei Hän jätä meitä orvoiksi, -
vaan lähettää meille Puolustajan, voiman lähteen.
"...kun Pyhä Henki tulee teihin, niin te saatte voiman..."
Pyhä Henki on nyt maan päällä.
Mekin voimme uskollamme koskettaa Jeshuan tsitsitiä.
Vaikka Jeshua on taivaassa, -
Häntä edustaa Pyhä Henki maan päällä.
Pyhä Henki edustaa Jumalaa, -
Hänen valtakuntaansa ja Voideltuaan Jeshuaa.
Voimme uskollamme koskettaa Jeshuan vaatteita -
ja saada ihmeemme.
Nainen kuuli, otti vastaan, puhui ja kosketti, -
ja mitä sitten tapahtui?
Nainen "tuli ja lankesi maahan hänen eteensä -
ja sanoi hänelle koko totuuden."
Hän siis todisti.
Todistaminen vahvistaa sitä ihmettä, jonka olemme saaneet.
Opetan aina seurakuntalaisiamme todistamaan.
Se tuo Jumalalle kunniaa -
ja vahvistaa sekä todistajaa itseään että kuulijoita.
"..lankesi maahan hänen eteensä ja sanoi hänelle koko totuuden."
Kuuli, otti vastaan, puhui, teki -
ja alkoi sitten todistaa. Ja mitä siitä seurasikaan?
Kun todistat, mitä sinulle on tapahtunut, -
itse Herra Jeshuakin todistaa sinusta. Se vasta onkin suurenmoista!
Jeshua sanoi: "Tyttäreni, -
sinun uskosi on pelastanut sinut" (hepreankielisen tekstin mukaan).
Hän ei sanonut: "Minä pelastin sinut."
Hänen sanavalintansa on mielenkiintoinen.
Pelastaa-verbin juuri on jeshu'a, "pelastus".
Siitä tulee Messiaan nimi Jeshua.
Israelissa jeshu'a ei tarkoita vain sielun pelastusta, -
vaan myös ruumiin.
Se liittyy lunastukseen, vapautukseen ja parantumiseen.
Se liittyy vankilasta vapautumiseen, voittoon ja siunaukseen.
Kun toivotamme toisillemme pelastusta, jeshu'aa, -
se ei rajoitu vain siihen, mitä kristityt tarkoittavat, -
sielun pelastumista.
Jeshu'a on kokonaisvaltainen käsite.
Se kattaa kaiken, mitä tarvitsemme -
maan päällä.
Siihen kuuluu maanpäällisten tarpeidemme koko kirjo.
Jeshua sanoi: "Uskosi on pelastanut sinut."
Uskolla, jonka Jumala on meille antanut, -
voimme saada sen, mitä tarvitsemme.
Kaikki mitä tuo nainen teki, -
kuuli, otti sydämeensä, lasketaan ne kahdeksi, -
puhui, kosketti ja todisti.
Hän teki viisi asiaa.
Herra lausui hänelle erityislaatuiset sanat.
"Uskosi on pelastanut sinut."
Se on meille suuri opetus.
Se antaa meille voimaa.
Jos teemme niin kuin se nainen: kuulemme, otamme sydämeen, -
julistamme ja alamme elää niin kuin uskomme, -
lopulta näemme ja tunnemme, -
kuten hän "tunsi ruumiissansa, että oli parantunut vaivastaan".
Kaikki vastaukset tulevat yhdestä ja samasta lähteestä.
Se on Jumalan voima.
Se on suljettu oven taakse, -
ja se ovi aukeaa vain, -
kun sen avaa Jeshua Messias.
Hänellä on Daavidin avain, -
ja sitä, minkä Hän avaa, kukaan ei voi sulkea.
Jos meillä on luja usko Jeshua Messiaaseen, -
ja Hänen nimessään pyydämme taivaan Isää parantamaan meidät, -
täyttämään tarpeemme ja siunaamaan meitä, -
emmekä epäile sydämessämme, vaan uskomme todella, -
koska kuulemme Jumalan Sanaa, otamme sen vastaan -
ja julistamme sitä, -
niin Jeshua avaa meille oven -
Pyhän Hengen voimaan.
Jeshua yhdistää meidät -
voiman ja siunauksen lähteeseen.
Nyt Pyhä Henki yhdistää meidät samaan Jeshuaan, -
joka käveli maan päällä ja teki ihmeitä 2000 vuotta sitten.
Jeshuan kautta saamme myös iankaikkisen elämän.
Joku voi kysyä, mistä minä sen tiedän.
Sitä ei voi selittää sanoin.
Se täytyy vain kokea.
Se on kokemus siitä, että tiedän, koska tiedän, koska tiedän, -
koska tiedän, että se on totta.
Jeshua sanoi juutalaisille, jotka seurasivat Häntä: -
"Te tulette tuntemaan totuuden, ja totuus on tekevä teidät vapaiksi."
Se vapauttaa valheesta.
Saatana väittää, että se on mahdotonta.
Lääkärit sanoivat, ettei häntä voi auttaa.
Hän tuhlasi siihen koko omaisuutensa.
Hän oli sairas, köyhä ja hyljeksitty.
Hänellä oli paljon ongelmia.
Hän kuitenkin parantui -
uskonsa avulla.
Miten hän siis parantui?
Pyhän Hengen voima tuli hänen päälleen.
Hän veti parantumisensa Jeshuan sydämestä.
Jeshua sanoi hänelle: "Tyttäreni..." Todella mielenkiintoista!
"Tyttäreni, sinun uskosi on tehnyt sinut terveeksi.
Mene rauhaan ja ole terve vaivastasi."
Jeshua sinetöi sen.
Hänellä on Pyhän Hengen sinetti.
Hän vahvisti, että nainen sai sen, mihin uskoi.
Nainen parantui, koska hän otti sen vastaan uskossa.
Joskus tapahtuu sellaista, johon jotkut eivät usko.
Jumala voi käyttää jotakuta saarnaajaa, ja ihmisiä parantuu.
Se kaikki on armoa.
Se nainenkin uskoi sen, mitä oli kuullut Jeshuasta.
Sekin on armoa.
Tarkoitan kuitenkin jotain sellaista, mitä voi käyttää päivittäin.
En puhu nyt mistään epänormaalista.
En sellaisesta, että ihminen rukoilee saavansa miljardi dollaria -
ja uskoo saavansa sen.
En halua tuomitakaan, -
mutta puhun nyt tasapainosta.
Naisella oli todellinen tarve parantua, -
ja hän todella parantui.
Jeshua todisti, että hänen uskonsa oli pelastanut hänet.
En tiedä, millaisia tarpeita teillä on.
Meillä jokaisella on tarpeemme.
Haluan rukoilla puolestanne, -
mutta ennen sitä -
ottakaa sydämeenne usko Jumalaan!
Uskokaa, että Jeshua on kaikkivoipa, -
ja kaikki on mahdollista sille, joka uskoo, -
koska Jumalalle kaikki on mahdollista.
Jos uskomme, mikään ei ole mahdotonta.
Uskovalle kaikki on mahdollista.
Uskokaamme kaikki yhdessä, -
että Jumala voi tehdä sen meille.
Miksi Jumala tekee sen?
Miksi Hän vastaa rukouksiimme ja uskoomme?
Hän ei voi olla vastaamatta.
Syy siihen on rakkaus.
Ilman uskoa ei voi olla otollinen Jumalalle.
Usko siis miellyttää Häntä.
"Sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät."
Juuri niin se nainen teki.
Hänessä toteutui Heprealaiskirjeen jae 11:6: -
"...sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät."
Muistakaa ne viisi asiaa!
Hän kuuli, otti sydämeensä, julisti, teki ja todisti.
Hän kuuli molemmin korvin, otti sydämeensä, -
puhui suullaan...
Nämä ovat yksinkertaisia, mutta suuria asioita.
Hän teki ja todisti.
Kuuli, otti, sanoi, teki ja todisti.
Jotkut jättävät jonkin vaiheen tekemättä.
Ne ovat kuitenkin kaikki tärkeitä.
Jos haluat Pyhän Hengen sinetin, todista siitä, mitä olet saanut!
Viisi on muuten armon luku.
Uskokaamme siis yhdessä, -
että mekin voimme tänään saada sen, mitä tarvitsemme!
Jeshua puhui siitä jakeessa Mark. 11:24: -
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Rukoilkaamme Jeshuan nimessä.
Olette kuulleet Jumalan Sanaa, -
joten uskokaa ja ottakaa se sydämeenne!
Julistakaa kanssani: -
Jeshua Messiaan nimessä otan vastaan parantumiseni -
kaikilla elämänalueilla.
Ojentakaa kätenne kohti ruutua!
Voitte ihan koskettaa käsiäni ruudun välityksellä.
Jeshuan nimessä, Isä, rukoilen parantumista kaikilla alueilla.
Kiitos, Isä, että sanoit, että Jeshuan haavoissa me olemme parantuneet.
Lähetä Sanasi, niin me parannumme.
Julistan täydellistä parantumista!
Kosketa, Isä, kaikkia katsojia ja paranna heidät!
Jeshua Messiaan nimessä, -
järjestäköön Pyhän Hengen voima kaiken kuntoon!
Isä, julistan Jeshuan veren voimassa, että näin on ja aamen!
Rakastan teitä. Odotan vastauksianne.
Siunatkoon Jumala teitä! Shalom Jerusalemista!
Suomennos: Hannele Lehtoranta